سال ۱۳۴۷ˇ ميئن غۊلامرضا صۊمي حقسأيئنˇ أمرأ اي تيم به نؤم رشتˇ سلامت بخش شکل بيته. اينˇ نؤم سبزˇ ميدانˇ زۊرخؤنه نؤمˇ جي هأيته بۊبؤبۊ. اي تيم هۊ أول سر محلاتˇ فۊتبالˇ ميئن شرکت بؤده ايمأ بيلافاصله رشتˇ باشگاهؤنˇ ليگه صۊعۊد بؤده. سال ۱۳۵۲ قرار بۊبؤ أولي سراسري ليگˇ مۊسابقات برگۊزارأبي تا فۊتبال محلاتˇ جي خارجأبي ؤ حرفه‌اي تر ببي. ايطؤرى قرار بۊبؤ دؤجيني مۊسابقات تختˇ جمشيدˇ ليگˇ ويسين أنجؤم ببي. هينˇ ئبه هي سالˇ ميئن سپيدرۊدˇ نؤمه اي باشگاهˇ ويسين دؤجئن.